**Zmluva o dielo**

**na** **vykonávanie pravidelných servisných činností a opráv**

**na chladiacich a klimatizačných zariadeniach**

**v ústredí NBS a budove IBV NBS**

uzatvorená podľa § 536 a nasl. zákona č. 513/1991 Zb. Obchodný zákonník
v znení neskorších predpisov

(ďalej len „zmluva“)

Číslo zmluvy u objednávateľa:

**ZMLUVNÉ STRANY**

**Objednávateľ:** Národná Banka Slovenska

Sídlo: Imricha Karvaša 1

 813 25 Bratislava

Zastúpený: *<vyplní verejný obstarávateľ>*

IČO: 30 844 789

DIČ: 2020815654

IČ pre DPH: SK2020815654

Bankové spojenie: Národná banka Slovenska

Číslo účtu IBAN: IBAN SK07 0720 0000 0000 0000 1919

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“ alebo „NBS“)

**Zhotoviteľ:**  *<vyplní uchádzač>*

Sídlo: *<vyplní uchádzač>*

Zapísaný: *<vyplní uchádzač>*

Oddiel: *<vyplní uchádzač>*

Zastúpený: *<vyplní uchádzač>*

IČO: *<vyplní uchádzač>*

DIČ: *<vyplní uchádzač>*

IČ pre DPH: *<vyplní uchádzač>*

Bankové spojenie: *<vyplní uchádzač>*

Číslo účtu IBAN: *<vyplní uchádzač>*

(ďalej len „zhotoviteľ“)

(objednávateľ a zhotoviteľ ďalej spolu označení aj ako „zmluvné strany“)

**PREAMBULA**

Túto zmluvu uzatvárajú objednávateľ a zhotoviteľ ako výsledok realizácie verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**ČLÁNOK I. – PREDMET ZMLUVY**

1.1. Touto zmluvou si zmluvné strany upravujú vzájomné práva a povinnosti v rámci záväzkového vzťahu, na ktorého základe sa zhotoviteľ zaväzuje vykonávať pre objednávateľa:

* pravidelné servisné činnosti,
* opravy,
* v prípade potreby dodanie a výmenu (zabudovanie) náhradného dielu,

na vzduchotechnických, klimatizačných a chladiarenských zariadeniach (ďalej spolu len ,,zariadenia“ alebo jednotlivo ,,zariadenie“) v budove ústredia Národnej banky Slovenska, Imricha Karvaša 1, 813 25 Bratislava a v budove Národnej banky Slovenska, Tomášiková 5238/28A, 821 01 Bratislava.

1.2. Zariadenia a pravidelné servisné činnosti pre zariadenia sú špecifikované v Prílohe č. 1 Zoznam pravidelných servisných činností (ďalej len ,,Príloha č.1“).

1.3. Opravy bude zhotoviteľ vykonávať v rozsahu:

1. odstránenia nedostatku vo vlastnosti zariadenia a závady na zariadení, ktoré zhotoviteľ zistí pri vykonávaní pravidelných servisných činností podľa Prílohy č.1,
2. odstránenia poruchy písomne alebo telefonicky nahlásenej objednávateľom.

1.4. V prípade poruchy je objednávateľ povinný ju nahlásiť zodpovednému zamestnancovi zhotoviteľa:

 Zodpovedný zamestnanec zhotoviteľa: *<vyplní uchádzač>*

E-mailová adresa: *<vyplní uchádzač>*

Telefónne číslo: *<vyplní uchádzač>*

1.4.1. Zhotoviteľ je povinný bezodkladne písomne oznámiť akékoľvek zmeny v údajoch uvedených v bode 1.4..

**ČLÁNOK II. – TERMÍN PLNENIA**

2.1. Zhotoviteľ sa zaväzuje vykonať pravidelné servisné činnosti na zariadeniach špecifikovaných v Prílohe č. 2 Cenník pravidelných servisných činností (ďalej len ,,Príloha č.2“) a to dvakrát za rok v mesiaci apríl a október.

2.2. Nástup na pravidelné servisné činnosti dohodne zhotoviteľ so zodpovedným zamestnancom objednávateľa vopred. Dohodnutý termín zhotoviteľ potvrdí e-mailom minimálne jeden týždeň pred nástupom s uvedením identifikácie zamestnanca zhotoviteľa, ktorý bude servis vykonávať.

 2.2.1. Zodpovedný zamestnanec objednávateľa: *<vyplní verejný obstarávateľ>*

 E-mailová adresa: *<vyplní verejný obstarávateľ>*

 Telefónne číslo: *<vyplní verejný obstarávateľ>*

2.3. Na odstránenie poruchy sa zamestnanec zhotoviteľa dostaví najneskôr do 24 hodín od nahlásenia poruchy objednávateľom. Porucha bude nahlásená zhotoviteľovi e-mailom na adresu uvedenú v čl. I bode 1.4. zmluvy alebo telefonicky na číslo uvedené v čl. I bode 1.4. tejto zmluvy. Porucha nahlásená zhotoviteľovi telefonicky, sa povinne zhotoviteľom ako aj objednávateľom písomne zaznamená.

2.4. V prípade, že na odstránenie poruchy zariadenia je nevyhnutné zabezpečiť náhradný diel, zamestnanec zhotoviteľa náhradný diel špecifikuje a následne do 24 hodín odo dňa neodstránenia poruchy zhotoviteľ predloží na schválenie objednávateľovi cenovú ponuku náhradného dielu a nový termín na odstránenie poruchy.

**ČLÁNOK III. – ZMLUVNÁ CENA A PLATOBNÉ PODMIENKY**

3.1. Cena za vykonávanie pravidelných servisných činností je dohodnutá podľa cenníka uvedeného v Prílohe č. 2 zmluvy.

3.2. Zmluvné strany sa dohodli, že cena dohodnutá za vykonávanie pravidelných servisných činností uvedená v Prílohe č. 2 zmluvy v sebe zahŕňa všetky náklady na dopravu, náklady na dodaný materiál (napr. mazivo, čistiace prostriedky) a prípadné všetky ďalšie náklady vzniknuté pri vykonávaní týchto pravidelných servisných činností, pričom ich vznik je v príčinnej súvislosti s pravidelnými servisnými činnosťami a ich zabezpečenie je na vykonanie pravidelných servisných činností nevyhnutné.

3.3. Cena resp. spôsob jej výpočtu za vykonávanie opravy je zmluvne dohodnutá v cenníku uvedeného v Prílohe č.3 zmluvy.

3.4. Cena podľa bodu 3.1. a 3.3. je vyčíslená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách v znení neskorších predpisov.

3.5. Zmluvné strany sa dohodli, že na pravidelné servisné činnosti bude vystavená samostatná faktúra.

3.6. Ak je zhotoviteľ platiteľom DPH, k uvedeným cenám bude pripočítaná DPH podľa všeobecne záväzných právnych predpisov účinných v čase vystavenia faktúry.

3.7. Zhotoviteľ je oprávnený vystaviť faktúru najskôr dňom nasledujúcim po podpísaní preberacieho protokolu oprávnenými zástupcami oboch zmluvných strán. Objednávateľ zaplatí zhotoviteľovi vystavenú faktúru, ktorá bude mať splatnosť 30 dní odo dňa jej doručenia na objednávateľovu adresu uvedenú v záhlaví zmluvy. Prílohou faktúry bude preberací protokol o vykonaných pravidelných servisných činnostiach alebo preberací protokol o vykonanej oprave podpísaný oprávnenými zástupcami oboch zmluvných strán.

3.8 Zmluvné strany sa dohodli, že faktúra na opravu bude okrem náležitostí ustanovených v článku III. zmluvy a všeobecne záväznými právnymi predpismi obsahovať aj údaj o čase trvania vykonanej opravy. V prípade ak sa bude fakturovať dodaný náhradný diel na zariadení, táto faktúra bude obsahovať špecifikáciu náhradného dielu a jeho cenu.

3.9. V prípade, že faktúra nebude obsahovať číslo zmluvy u objednávateľa, prílohu v zmysle bodu 3.7. zmluvy, údaje v zmysle bodu 3.8. a všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, resp. nebude po stránke vecnej alebo formálnej správne vyhotovená, objednávateľ ju vráti zhotoviteľovi na prepracovanie alebo doplnenie čím začne plynúť nová lehota splatnosti dňom doručenia prepracovanej alebo doplnenej faktúry objednávateľovi.

3.10. Zhotoviteľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona č.222/2004 Z. z. o dani z pridanej hodnoty v znení neskorších predpisov. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením zmluvy a dôvodom na okamžité odstúpenie objednávateľa od tejto zmluvy.

**ČLÁNOK IV. – OSOBITNÉ PODMIENKY**

4.1. V prípade potreby dodania a výmeny náhradného dielu na zariadení, ktorá vznikne pri vykonávaní pravidelných servisných činností zhotoviteľom alebo potreby dodania a výmeny náhradného dielu na zariadení, ktorá vznikne nahlásením poruchy objednávateľom, zhotoviteľ pripraví minimálne tri ponuky na dodávku náhradného dielu s odporučením najefektívnejšej a najvhodnejšej z nich najmä vzhľadom na pomer ceny a technických parametrov zariadenia a to formou záznamu o zrealizovanom prieskume trhu.

4.2. V prípade, ak objednávateľ súhlasí s ponukou podľa bodu 4.1. tohto článku, následne udelí písomný súhlas k zakúpeniu odporučeného náhradného dielu, prípadne sa aktívne zapojí do výberu náhradného dielu. Takýto postup sa nevyžaduje tam, kde zhotoviteľ preukáže, že dodávka náhradného dielu môže byť realizovaná len z jedného zdroja. Pri nákupe náhradného dielu sa prednostne sledujú jeho (technické) parametre.

4.3. V prípade potreby dodania a výmeny náhradného dielu sú uprednostňované značkové náhradné diely, respektíve náhradné diely odsúhlasené výrobcom respektíve certifikovaným predávajúcim alebo servisným subjektom; v prípade ich nedostupnosti sa použijú diely, ktoré sa svojimi parametrami približujú čo najviac pôvodným originálom.

4.4. V prípade potreby dodania a výmeny náhradného dielu, ktorá vznikne nahlásením poruchy objednávateľom a za podmienky, že objednávateľovi hrozí skutočná škoda, ustanovenia v bode 4.1. a 4.2. sa nepoužijú a ustanovenia bodu 4.3. sa použije primerane.

4.5. Zhotoviteľ preberá plnú zodpovednosť za riadenie výkonu pravidelných servisných činností a opravy, ktoré tvoria predmet zmluvy podľa článku I.. Pri vykonávaní predmetu tejto zmluvy zhotoviteľovým subdodávateľom má zhotoviteľ zodpovednosť, akoby dohodnuté činnosti vykonával sám.

4.6. Zhotoviteľ vykoná všetky kroky k tomu, aby jeho výkon zaistil požadované ciele, kvalitu služieb a je povinný dbať na to, aby:

* neohrozil zdravie a bezpečnosť zamestnancov NBS, jej partnerov a klientov,
* neobmedzoval zamestnancov ani prevádzku NBS pri výkone ich hlavnej činnosti (ak je to nevyhnutné, potom s maximálnou ohľaduplnosťou a po dohode s príslušnými kompetentnými osobami NBS),
* neobmedzoval iné podporné prevádzky a služby,
* v potrebnej miere komunikoval  so zamestnancami NBS tak, aby nedochádzalo k informačnej bariére medzi ním a zamestnancami NBS,
* svojim výkonom prispel k maximálnej životnosti zariadení,
* v maximálnej miere predchádzal poruchám a nefunkčnosti zariadení,
* nezvyšoval svojou činnosťou iné neplánované a dopredu neodsúhlasené náklady na strane objednávateľa (v prípade ich vzniku zavinením zhotoviteľa, bude tieto náklady znášať zhotoviteľ),
* zabezpečil likvidáciu všetkých nepotrebných náhradných dielov v súlade s platnou environmentálnou legislatívou Slovenskej republiky.

4.7. Zhotoviteľ sa zaväzuje:

* realizovať predmet zmluvy v zmluvných termínoch,
* vykonávať všetky činnosti vo svojom mene, na svoje nebezpečenstvo a na svoju zodpovednosť prostredníctvom osôb, ktoré v plnej miere spĺňajú predpísanú odbornú kvalifikáciu, boli im vydané oprávnenia pre výkon jednotlivých činností v zmysle platných zákonov, vyhlášok, noriem, nariadení, pokynov na obsluhu, prevádzkových poriadkov a ďalších záväzných dokumentov,
* postupovať s odbornou starostlivosťou,
* vykonávať pravidelné servisné činnosti a opravy technológiou predpísanou výrobcom zariadenia,
* nahradiť v plnej výške škodu spôsobenú zamestnancami zhotoviteľa,
* dodržiavať záväzné predpisy, technické normy a podmienky tejto zmluvy,
* bez zbytočného odkladu oznamovať objednávateľovi všetky okolnosti, ktoré zistil pri plnení tejto zmluvy a ktoré môžu mať za následok potrebu zmeniť obsah jej plnenia, alebo sú významné z hľadiska záujmov objednávateľa,
* riadiť sa východiskovými podkladmi objednávateľa, písomnými pokynmi objednávateľa, zápismi a dohodami oprávnených zamestnancov zmluvných strán,
* bezodkladne oznámiť objednávateľovi potrebu výmeny opotrebovaných častí zariadenia z perspektívy možnej poruchy zariadenia,
* zachovať mlčanlivosť o systémoch a zariadeniach, na ktorých bude vykonávať činnosti podľa tejto zmluvy, o prevádzkových a priestorových pomeroch objednávateľa a o ďalších skutočnostiach, o ktorých sa dozvie pri realizácii tejto zmluvy; táto povinnosť trvá bez časového obmedzenia,

- mať počas doby trvania tejto zmluvy platné poistenie zodpovednosti za škodu a stavebno- montážne poistenie,

- odovzdať objednávateľovi protokol o ekologickej likvidácii demontovaných častí zariadenia v prípade potreby ich výmeny za nové, pričom ich likvidáciu zabezpečuje zhotoviteľ na svoje náklady,

- splniť povinnosti v zmysle zákona č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov, vyhlášky Ministerstva životného prostredia Slovenskej republiky, ktorou sa vykonáva zákon o fluórovaných skleníkových plynoch a o zmene a doplnení niektorých zákonov v znení vyhlášky č. 382/2016 Z. z., nariadenia Európskeho parlamentu a Rady (ES) č. 1005/2009 o látkach, ktoré poškodzujú ozónovú vrstvu a nariadenia Európskeho parlamentu a Rady (EÚ) č. 517/2014 zo 16. apríla 2014 o fluórovaných skleníkových plynoch, ktorým sa zrušuje nariadenie (ES) č. 842/2006 (Ú. v. EÚ L 150, 20.5.2014).

4.8. Objednávateľ sa zaväzuje:

* v dohodnutom termíne odovzdať zhotoviteľovi zariadenie k vykonaniu predmetu zmluvy,
* zaistiť zamestnancom zhotoviteľa počas výkonu predmetu zmluvy:
1. prístup ku všetkým častiam zariadenia podľa bezpečnostných predpisov s účasťou zodpovedného zamestnanca obsluhy, resp. údržby,

b) používanie sociálnych a hygienických zariadení,

c) prívod el. energie 230/400V v budove ústredia Národnej banky Slovenska, Imricha Karvaša 1, 813 25 Bratislava a v budove Národnej banky Slovenska, Tomášiková 5238/28A, 821 01 Bratislava,

d) poučenie pred zahájením prác o miestnych resp. interných predpisoch bezpečnosti práce, požiarnej ochrany a hygieny práce.

4.9. Vstup do objektov NBS.

1. Vstupy do objektov a všetkých priestorov NBS sa riadia vnútornými pokynmi NBS. Objednávateľ požaduje do 10 dní odo dňa nadobudnutia účinnosti tejto zmluvy presné vyšpecifikovanie menného zoznamu osôb, ktorí sa budú podieľať na plnení predmetu zmluvy.
2. Menný zoznam musí obsahovať:
	* krstné meno a priezvisko zamestnanca
	* číslo občianskeho preukazu.
3. Na základe uvedených údajov a po odsúhlasení NBS budú zamestnancom zhotoviteľa vystavené vstupové oprávnenia.
4. V prípade personálnych zmien u zhotoviteľa počas roka (výmeny zamestnanca, nástupu nového zamestnanca a pod.) je zhotoviteľ povinný bezodkladne zabezpečiť všetky vyššie uvedené náležitosti potrebné k povoleniu vstupu.
5. Zamestnanec zhotoviteľa je povinný sa pri vstupe do objektu bez vyzvania preukázať preukazom návštevníka službu konajúcemu bankovému policajtovi a preukaz návštevníka chrániť pred zneužitím, stratou, odcudzením alebo poškodením.
6. Počas celého pobytu v priestoroch NBS je zamestnanec zhotoviteľa povinný nosiť preukaz návštevníka na viditeľnom mieste.
7. Stratu preukazu, odcudzenie ako aj jeho poškodenie a zmeny v osobných údajoch je zhotoviteľ povinný bezodkladne ohlásiť NBS. NBS si vyhradzuje právo pri vstupe do častí objektov a vymedzených priestorov zabezpečiť vstup len za prítomnosti zamestnanca NBS.
8. Zhotoviteľ je povinný pri výkone činností a služieb zdržovať sa v NBS len v čase potrebnom na uskutočnenie zmluvne dohodnutých činností a v priestoroch, v ktorých tieto činnosti vykonáva.
9. Zhotoviteľ zaistí, aby všetci jeho zamestnanci a subdodávatelia sa správali v súlade s pravidlami stanovenými NBS, dodržiavali všetky bezpečnostné pravidlá a predpisy týkajúce sa BOZP a OPP, aby všetci jeho zamestnanci boli riadne ustrojení, čistí a viditeľne označení identifikačným štítkom svojej spoločnosti a aby sa všetci jeho zamestnanci správali k zamestnancom NBS zdvorilo. V prípade zistenia porušenia uvedených povinností si NBS vyhradzuje právo okamžitej nápravy a výmeny zamestnanca s tým, že zamestnancovi nebude povolený vstup do objektov NBS.

4.10. Zhotoviteľ sa zaväzuje pri podpise tejto zmluvy predložiť objednávateľovi doklad o tom, že má uzatvorené nasledovné poistenia:

* poistenie zodpovednosti za škodu,
* stavebno-montážne poistenie. Zhotoviteľ sa zaväzuje, že jeho poistná zmluva, resp. poistné zmluvy (ďalej len „poistná zmluva“), predmetom ktorej sú uvedené poistenia, bude platná a účinná počas celej doby trvania tejto zmluvy podľa čl. VIII.. Akákoľvek zmena v poistnej zmluve zhotoviteľa podlieha po dobu trvania tejto zmluvy predchádzajúcemu súhlasu objednávateľa. Zhotoviteľ je povinný riadne a včas platiť poistné a plniť všetky povinnosti stanovené v poistnej zmluve. Zhotoviteľ nie je oprávnený postúpiť, založiť, vinkulovať alebo inak obdobne nakladať s poistným plnením alebo inými právami vyplývajúcimi z poistnej zmluvy. Porušenie uvedených povinností zo strany zhotoviteľa sa považuje za podstatné porušenie tejto zmluvy.

4.11. Zhotoviteľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané zhotoviteľom v súlade s právnym poriadkom Slovenskej republiky.

Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce) a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ, mohol skontrolovať, či zhotoviteľ neporušuje zákaz nelegálneho zamestnávania.

V prípade, ak zhotoviteľ poruší svoju povinnosť podľa tohto bodu zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u zhotoviteľa objednávateľom.

4.12. Zhotoviteľ v deň uzavretia tejto zmluvy písomne oznámi objednávateľovi údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Zhotoviteľ je povinný oznámiť bezodkladne objednávateľovi akúkoľvek zmenu v predchádzajúcej vete uvedených údajov o subdodávateľovi.

Zhotoviteľ je povinný objednávateľovi najneskôr v deň, ktorý predchádza dňu, v ktorom subdodávateľ začne plniť predmet zmluvy, predložiť písomné oznámenie o zmene subdodávateľa, ktoré bude obsahovať minimálne: predmet subdodávky a podiel zákazky, ktorý má zhotoviteľ v úmysle zadať subdodávateľovi, údaje o subdodávateľovi, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.

**ČLÁNOK V. – ZÁRUKA**

5.1. Zhotoviteľ poskytuje objednávateľovi záručnú dobu tri (3) mesiace na vykonané pravidelné servisné činnosti a opravy. Táto záručná doba plynie odo dňa ukončenia konkrétnej činnosti podľa predmetu tejto zmluvy, o čom bude vystavený preberací protokol. Ak bola pravidelná servisná činnosť alebo oprava vykonaná v rámci záručnej doby s vadou, tak táto bude bezodkladne a bezodplatne odstránená za podmienky, že tá istá vada nebola spôsobená nekvalifikovaným zásahom objednávateľa.

5.2. Na dodané náhradné diely sa zhotoviteľom poskytuje záručná doba 24 mesiacov odo dňa ich zabudovania alebo záručná doba daná výrobcom náhradného dielu, minimálne však 24 mesiacov.

**ČLÁNOK VI. – ZMLUVNÉ SANKCIE**

6.1. V prípade omeškania objednávateľa so zaplatením faktúry má zhotoviteľ nárok na úrok z omeškania vo výške 0,02 % z dlžnej sumy bez DPH za každý deň omeškania.

6.2. Zmluvné strany sa dohodli, že v prípade nedodržania akéhokoľvek termínu plnenia predmetu zmluvy v podľa článku II. zmluvy zo strany zhotoviteľa, zaplatí zhotoviteľ objednávateľovi zmluvnú pokutu 50,00 eur za každý aj začatý deň omeškania a to aj za nedodržanie jedného termínu. Pokutu môže objednávateľ u zhotoviteľa uplatniť za každý deň omeškania zrážkou z fakturovanej sumy.

6.3. Zmluvné strany sa dohodli, že v prípade ak zhotoviteľ nevykoná pravidelné servisné činnosti podľa Prílohy č. 1 alebo nedodrží postup pravidelných servisných činností ustanovených v Prílohe č. 1 tak zhotoviteľ zaplatí objednávateľovi zmluvnú pokutu 50,00 eur za každý aj začatý deň omeškania a to aj za každú zabezpečovanú povinnosť samostatne. Pokutu môže objednávateľ u zhotoviteľa uplatniť za každý deň omeškania zrážkou z fakturovanej sumy.

6.4. Zaplatením zmluvnej pokuty podľa bodu 6.2. a 6.3. nie je dotknutý nárok objednávateľa na náhradu škody, pričom zmluvná pokuta sa nezapočítava na náhradu škody vzniknutej objednávateľovi porušením zmluvných povinností zhotoviteľa.

6.5. Objednávateľ je oprávnený zmluvnú pokutu uplatniť voči zhotoviteľovi výzvou, osobitnou faktúrou alebo ju jednostranne započítať s nárokom zhotoviteľa na zaplatenie ceny pravidelnej servisnej činnosti alebo opravy.

**ČLÁNOK VII. – VYŠŠIA MOC**

7.1. Zmluvné strany nezodpovedajú za čiastočné alebo úplné nesplnenie zmluvných záväzkov, ktoré boli spôsobené v dôsledku udalosti vyššej moci. Na účely tejto zmluvy sa za vyššiu moc pokladajú mimoriadne okolnosti, ktoré vznikli po uzatvorení zmluvy v dôsledku stranami nepredvídateľných a neodvrátiteľných udalostí mimoriadnej povahy a ktoré majú bezprostredný vplyv na plnenie predmetu zmluvy, ako sú napríklad poveternostné kalamitné situácie, záplavy, zemetrasenie, požiar, povodne a iné prírodné katastrofy a pod.. Za vyššiu moc nie sú považované hlavne nepredvídateľné zmeny ekonomického, finančného alebo menového rázu a bežné obchodné riziká.

7.2. V prípade udalosti vyššej moci sa po písomnej dohode predlžujú lehoty k splneniu zmluvných záväzkov o dobu, počas ktorej budú účinky a následky vyššej moci trvať.

7.3. Zmluvná strana, u ktorej nastal prípad vyššej moci, je povinná o tom najneskôr do 48 hodín po jej vzniku a do 48 hodín po jej ukončení písomne upovedomiť druhú zmluvnú stranu. Ak nebudú tieto lehoty dodržané, nemôže sa zmluvná strana vyššej moci dovolávať.

7.4. V prípade, že by vyššia moc spôsobila odloženie zmluvných záväzkov o viac ako 60 dní, zmluvné strany sa dohodnú buď na predĺžení termínu plnenia dodatkom k tejto zmluve, prípadne spoločne dohodnú nutné opatrenia pred začatím nových prác. Obidve zmluvné strany majú právo z uvedeného dôvodu odstúpiť od zmluvy, pričom právne účinky odstúpenia od zmluvy nastanú dňom doručenia písomného oznámenia o odstúpení druhej zmluvnej strane.

**ČLÁNOK VIII. – DOBA TRVANIA A ÚČINNOSŤ ZMLUVY**

8.1. Táto zmluva je uzatvorená na dobu určitú, a to na štyri (4) roky odo dňa nadobudnutia účinnosti tejto zmluvy.

8.2. Pred uplynutím doby trvania zmluvy podľa bodu 8.1. môže táto zmluva zaniknúť dohodou zmluvných strán, výpoveďou alebo odstúpením objednávateľa od zmluvy v prípade, ak zhotoviteľ nebude vykonávať činnosti uvedené v článku I. tejto zmluvy riadne a včas v súlade s dohodnutými zmluvnými podmienkami.

8.3. Ktorákoľvek zo zmluvných strán je oprávnená odstúpiť od tejto zmluvy v prípadoch stanovených touto zmluvou alebo Obchodným zákonníkom v znení neskorších predpisov, najmä však v prípade, ak druhá zmluvná strana podstatným alebo nepodstatným spôsobom poruší svoje povinnosti vyplývajúce z tejto zmluvy. Odstúpenie od zmluvy musí byť vykonané v písomnej forme a musia v ňom byť uvedené dôvody odstúpenia. Právne účinky odstúpenia od zmluvy nastávajú dňom doručenia písomného oznámenia o odstúpení od zmluvy druhej zmluvnej strane na jej adresu uvedenú v záhlaví tejto zmluvy.

8.4. Za podstatné porušenie tejto zmluvy na strane zhotoviteľa sa považuje nedodržanie ktoréhokoľvek termínu plnenia uvedeného v článku II. tejto zmluvy a iné porušenia zmluvy definované touto zmluvou ako podstatné porušenia zmluvy.

8.5. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej primeranej lehoty, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia zmluvnej povinnosti ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy na adresu druhej zmluvnej strany uvedenú v záhlaví tejto zmluvy.

8.6. Objednávateľ má ďalej právo okamžite odstúpiť od tejto zmluvy okrem prípadov nepodstatného a podstatného porušenia zmluvy, ak bude na zhotoviteľa podaný návrh na vyhlásenie konkurzu, na majetok zhotoviteľa bude vyhlásený konkurz, konkurz na majetok zhotoviteľa bude zamietnutý z dôvodu nedostatku majetku alebo ak bude povolená reštrukturalizácia.

8.7. Táto zmluva môže byť ukončená aj dohodou zmluvných strán, pričom zaniká dňom uvedeným v tejto dohode, kde sa upravia aj vzájomné nároky strán dohody vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.

8.8. V prípade, ak nastanú právne skutočnosti majúce za následok zmenu v právnom postavení zhotoviteľa (napr. zmena právnej formy, zmena v oprávneniach konať v mene zhotoviteľa) alebo akákoľvek iná zmena majúca priamy vplyv na plnenie zo strany zhotoviteľa, je zhotoviteľ povinný písomne oznámiť tieto skutočnosti objednávateľovi najneskôr do piatich (5) dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti. Toto porušenie zmluvy sa považuje za podstatné porušenie tejto zmluvy. Za akúkoľvek inú zmenu sa považuje aj zmena bankového spojenia zhotoviteľa, pričom k tejto informácii je zhotoviteľ povinný predložiť aj potvrdenie príslušnej banky.

8.9. Každá zmluvná strana môže túto zmluvu kedykoľvek ukončiť písomnou výpoveďou bez uvedenia dôvodu. Výpovedná doba je dva (2) mesiace a začne plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane na jej adresu uvedenú v záhlaví tejto zmluvy.

**ČLÁNOK IX. – ZÁVEREČNÉ USTANOVENIA**

9.1. Akékoľvek zmeny a doplnky tejto zmluvy môžu byť vykonané len písomnými, vzostupne – číslovanými dodatkami podpísanými oboma zmluvnými stranami.

9.2. Právne vzťahy, ktoré táto zmluva neupravuje, sa riadia príslušnými ustanoveniami Obchodného zákonníka v znení neskorších predpisov a ostatnými všeobecne záväznými právnymi predpismi právneho poriadku platného na území Slovenskej republiky.

9.3. Všetky spory, ktoré vyplynú z tejto zmluvy alebo v súvislosti s ňou, sa zmluvné strany pokúsia riešiť predovšetkým vzájomnou dohodou. Ak nedôjde k zmieru, budú všetky spory, vzniknuté z tejto zmluvy alebo v súvislosti s ňou, riešené u miestne a vecne príslušného súdu Slovenskej republiky.

9.4. Pokiaľ dôjde k zániku niektorej zo zmluvných strán s právnym nástupcom, prechádzajú všetky práva a povinnosti zo zmluvy na právnych nástupcov zmluvných strán.

9.5. Obe zmluvné strany sa zaväzujú, že všetky znalosti, vedomosti, skúsenosti a praktické zručnosti, či už obchodnej, výrobnej, ekonomickej alebo technickej povahy, vyplývajúce z tejto zmluvy sa budú považovať za dôverné a tajné, budú ich chrániť a utajovať pred tretími osobami a dodržiavať o nich prísnu mlčanlivosť. Zmluvné strany sa predovšetkým zaväzujú, že tieto skutočnosti neoznámia a nesprístupnia tretím osobám, a ani ich nevyužijú v prospech svojho alebo cudzieho podnikania. Týmto nie je dotknuté ustanovenie bodu 9.10 tejto zmluvy.

9.6. Povinnosť mlčanlivosti sa vzťahuje v plnom rozsahu aj na zamestnancov zmluvných strán a v prípade porušenia tejto povinnosti zamestnancami niektorej zmluvnej strany, zodpovedá táto zmluvná strana v rovnakom rozsahu, ako keby povinnosť mlčanlivosti porušila sama. Za tým účelom zmluvné strany obmedzia prístup k dôverným informáciám len na tých zamestnancov, ktorí sú oprávnení v súvislosti s obsahom tejto zmluvy oboznamovať sa s týmito informáciami.

9.7. Povinnosť mlčanlivosti trvá aj po zániku účinnosti tejto zmluvy.

9.8. Zmluvné strany sa dohodli, že v prípade, ak bude niektoré z jednotlivých ustanovení tejto zmluvy považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení zmluvy. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré čo najviac zodpovedá zmyslu a účelu toho ustanovenia.

9.9. Táto zmluva je vyhotovená v 6 rovnopisoch, z toho 4 pre objednávateľa a 2 pre zhotoviteľa.

9.10. Táto zmluva patrí medzi povinne zverejňované zmluvy (vrátane dodatkov zmlúv) podľa ustanovení § 5a zákona o slobodnom prístupe k informáciám (*zákona č. 211/2000 Z. z. v znení neskorších predpisov*) v spojení s ustanoveniami § 1 ods. 2 Obchodného zákonníka (*zákona č. 513/1991 Zb. v znení* *neskorších predpisov*) a § 47a ods.1 Občianskeho zákonníka (*zákona č. 40/1964* *Zb. v znení neskorších predpisov*). Zhotoviteľ súhlasí so zverejnením tejto zmluvy a faktúr zhotoviteľa doručených objednávateľovi, pričom zhotoviteľ tiež  disponuje písomným súhlasom inej dotknutej osoby (osoby konajúcej za zhotoviteľa) na zverejnenie jej údajov v tejto zmluve a vo faktúrach zhotoviteľa doručených objednávateľovi, a to zverejnenie objednávateľom počas trvania jeho povinnosti podľa § 5a ods.1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase objednávateľa.

9.11. Táto zmluva nadobúda platnosť a je pre zmluvné strany záväzná odo dňa jej podpisu oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [*§ 47a ods.1 Občianskeho zákonníka v spojení s §1 ods.2 Obchodného zákonníka a s § 5a ods. 1, 6, a 9 zákona o slobodnom prístupe k informáciám*]*.*

9.12. Objednávateľ pri spracúvaní osobných údajov poskytnutých dodávateľom pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovej adrese objednávateľa: <https://www.nbs.sk/sk/ochrana-osobnych-udajov>.

9.13. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu a že, sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

9.14. Zmluvné strany sa dohodli, že v prípade ak dôjde počas trvania zmluvy k zmene oprávnenej osoby vo veciach technických na strane zmluvnej strany a osobe oprávnenej vo veciach zmluvných na strane zhotoviteľa, bezodkladne si písomne oznámia túto skutočnosť, pričom platí, že v prípade takejto zmeny, nie je pre zmluvné strany povinnosť uzavrieť dodatok k tejto zmluve.

9.15. Neoddeliteľnou súčasťou tejto zmluvy sú jej prílohy a to:

* Príloha č.1 Zoznam pravidelných servisných činností,
* Príloha č. 2 Cenník pravidelných servisných činností,
* Príloha č. 3 Cenník opravy.

 Za zhotoviteľa: Za objednávateľa:

 V ................, dňa: V Bratislave, dňa:

|  |
| --- |
|  |
| *<vyplní verejný obstarávateľ>* |

 ................................. ....................................... *(oprávnená osoba zhotoviteľa)*

 *<vyplní uchádzač>*

**Príloha č. 1 - Zoznam pravidelných servisných činností**

**Zariadenia (chladiace stroje), TRANE RTAA 217, RTUA 217, ECGAH 230**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. | meranie prevádzkových tlakov freónu R404A v závislosti na teplote | áno | áno |  |  |  |
| 2. | kontrola hladiny oleja | áno | áno |  |  |  |
| 3. | vizuálna kontrola množstva chladiva cez priezoritko platí pre stroj RTUA | áno | áno |  |  |  |
| 4. | meranie kyslosti oleja na základe výsledkov jeho výmena podľa potreby výmena dehydratačných vložiek | áno | áno |  |  |  |
| 5. | skúška tesnosti okruhu elektronickým detektorom | nie | áno |  |  |  |
| 6. | v prípade doplnenia zariadenia freónom jeho množstvo zapísať do evidencie plynov v zmysle smernice ES 517/2014, ES 1005/2009, zákona č. 286/2009 Z. z. o fluórovaných skleníkových plynoch v z.n.p.,vyhláška č. 314/2009 v znení vyhlášky č. 382/2016 Z. z.  | nie | áno |  |  |  |
| 7. | overenie správnej funkcie snímačov prietoku vody | áno | áno |  |  |  |
| 8. | meranie prietoku výparníkom | áno | áno |  |  |  |
| 9. | skúška regulačných a uzatváracích armatúr chladiacich agregátov | áno | áno |  |  |  |
| 10. | skúška funkcie všetkých bezpečnostných zariadení ohrevov, protimrazových ochrán pre zimnú prevádzku zamedzujúcej zamrznutiu vody v zariadeniach | nie | áno |  |  |  |
| 11. | preverenie poruchových stavov v pamäti a ich prehodnotenie | áno | áno |  |  |  |
| 12. | meranie prevádzkových parametrov prevádzkové, štartovacie (prúdy, napätia) | áno | áno |  |  |  |
| 13. | skúška funkčnosti prídavných odporov | áno | nie |  |  |  |
| 14. | skúška funkčnosti expanzných ventilov (platí len pre RTUA aj expanzné ventily chladenia oleja) | áno | áno |  |  |  |
| 15. | skúška funkčnosti vysokotlakového presostatu | áno | áno |  |  |  |
| 16. | skúška funkčnosti nízkotlakového presostatu | áno | nie |  |  |  |
| 17. | preverenie ohrevu oleja meranie prevádzkových odberov | áno | áno |  |  |  |
| 18. | skúška funkčnosti ohrevu výparníka meranie prechodových odporov | áno | áno |  |  |  |
| 19. |  premeranie teplotných snímačov na statorovom vinutí motora | áno | nie |  |  |  |
| 20. | meranie silových obvodov - kontrola stavu stykačov (prechodové odpory pomocné kontakty) | áno | áno |  |  |  |
| 21. | meranie izolačných odporov motorov kompresorov | áno | áno |  |  |  |
| 22. | skúška funkčnosti elektromagnetických ventilov | áno | áno |  |  |  |
| 23. | premeranie izolačných stavov motorov ventilátorov | áno | nie |  |  |  |
| 24. | kontrola konfigurácia riadiaceho modulu UCM | áno | áno |  |  |  |
| 25. | skúška funkčnosti tlakových diferenčných snímačov oleja | áno | áno |  |  |  |
| 26. | kontrola stavu izolácie Armaflex | áno | nie |  |  |  |
| 27. | kontrola stavu a chemické čistenie lamiel kondenzátorov Guntner | áno | nie |  |  |  |

**Chladiace zariadenia TRANE SDC, SUC, MDC**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. | merania elektrických prevádzkových parametrov (prúdy, napätia, izolačné stavy) | áno | áno |  |  |  |
| 2. | skúška funkcie bezpečnostných prvkov | áno | áno |  |  |  |
| 3. | kontrola nastavenia modulov HP3 a mP20 | áno | nie |  |  |  |
| 4. | kontrola funkcie bezpečnostných termostatov ohrevu pre SDC | áno | áno |  |  |  |
| 5. | skúška funkčnosti hlavného vypínača | áno | nie |  |  |  |
| 6. | skúška funkcie vysokotlakových spínačov len pre SDC vrátane preverenia hlásení na technický velín  | áno | áno |  |  |  |
| 7. | skúška funkcie nízkotlakových presostavov len pre SDC | áno | nie |  |  |  |
| 8. |  kontrola stavu zvlhčovačov len pre SDC a MDC | nie | áno |  |  |  |

**Zariadenia (kondenzačná zariadenia) TRANE SDA 0501 H3A2 Kondenzátory freónu GEA 61 B-H, Tecner ORA 102/TS, TRANE CAL 0511 P3**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. | merania elektrických prevádzkových parametrov (prúdy, napätia izolačné stavy) | áno | áno |  |  |  |
| 2. | meranie silových obvodov - kontrola stykačov (prechodové odpory, pomocné kontakty) | áno | áno |  |  |  |
| 3. | meranie štartovacieho prúdu kompresorov | áno | nie |  |  |  |
| 4. | meranie izolačných stavov ventilátorov | áno | nie |  |  |  |
| 5. | meranie prevádzkových tlakov freónu v závislosti na teplote | áno | áno |  |  |  |
| 6. | vizuálna kontrola množstva chladiva cez priezoritko | áno | áno |  |  |  |
| 7. | skúška tesnosti okruhu elektronickým detektorom | nie | áno |  |  |  |
| 8. | v prípade doplnenia zariadenia freónom jeho množstvo zapísať do evidencie plynov v zmysle smernice ES 517/2014, ES 1005/2009, zákona č. 286/2009 Z. z. o fluórovaných skleníkových plynoch v z.n.p.,vyhláška č. 314/2009 v znení vyhlášky č. 382/2016 Z.z. | nie | áno |  |  |  |
| 9. | čistenie výmenníka a lamiel kondenzátorov | áno | áno |  |  |  |
| 10. | výmena filtrov, vyčistenie filtračných komôr vysávačom | áno | nie |  |  |  |
| 11. | kontrola stavu zvlhčovačov platí len pre SDA | nie | áno |  |  |  |

**Zariadenie (chladiaci stroj) ABSC 420**

|  |  |  |  |  |  |  |
| --- | --- | --- | --- | --- | --- | --- |
| **P, č,** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. | prehodnotenie poruchových stavov v pamäti | áno | áno |  |  |  |
| 2. | skúška funkcie všetkých bezpečnostných prvkov | áno | áno |  |  |  |
| 3. | kontrola prevádzkových parametrov (kontrola vákua, prúdy, napätia) tlakové straty | áno | áno |  |  |  |
| 4. | kontrola teplotných snímačov kontrola tlak. straty, kontrola koncentrátora a výparníka | áno | áno |  |  |  |
| 5. | meranie silového obvodu stav kontaktov stykačov | áno | nie |  |  |  |
| 6. | meranie izolačných stavov motorov a čerpadiel | áno | nie |  |  |  |
| 7. | chemická analýza roztoku lítiumbromidu po ubehnutí 5 000 Mh samostatná cen. ponuka | áno | nie |  |  |  |
| 8. | skúška funkčnosti snímačov prietoku vody a LiBr | áno | áno |  |  |  |
| 9. | vyčistenie magnetyckého filtra chladiacej vody | áno | áno |  |  |  |
| 10. | skúška funkčnosti energetických trojcestných ventilov | áno | áno |  |  |  |
| 11. | skúška funkčnosti vývevy vrátane výmeny oleja | áno | nie |  |  |  |
| 12. | skúška funkčnosti ekonomizéra | áno | áno |  |  |  |

**Zariadenie (chladiaca veža) DESCA REF-C460.NBJ**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. | vyčistenie filtrov doskového výmenníka | áno | nie |  |  |  |
| 2. | meranie el. prevádzkových parametrov (prúdy, napätie, izolačné stavy) | áno | nie |  |  |  |
| 3. | vyčistenie sprchovacích dýz chemické a mechanické | áno | nie |  |  |  |
| 4. | skúška funkčnosť deviregov a ohrevov vody vo vani | nie | áno |  |  |  |
| 5. | premazanie ložísk ventilátorov  | áno | áno |  |  |  |
| 6. | vyčistenie vane | áno | nie |  |  |  |
| 7. | kontrola chodu a hlučnosti sprchovacieho čerpadla | áno | nie |  |  |  |
| 8, | kontrola stavu klinových remeňov ventilátorov | áno | nie |  |  |  |

**Zariadenia (chladiace zariadenia split systém) Sharp, Toshiba, Daikin, Delongi, Hiros, Blu air, Aerotech 838 U2, Sharp**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. | kontrola a meranie elektrických prevádzkových parametrov | áno | nie |  |  |  |
| 2. | vyčistenie kondenzátorov tlakovou vodou | áno | nie |  |  |  |
| 3. | skúška tesnosti okruhu elektronickým detektorom | nie | áno |  |  |  |
| 4. | v prípade doplnenia zariadenia freónom jeho množstvo zapísať do evidencie plynov v zmysle smernice ES 517/2014, ES 1005/2009,, zákona č. 286/2009 Z. z. o fluórovaných skleníkových plynoch vyhláška č. 314/2009 v znení neskorších predpisov | nie | áno |  |  |  |

**Zariadenia (klimatizačné zariadenia) Fan Coil Trane FHK 02**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. | skúška funkcie ovládacích hlavíc | áno | nie |  |  |  |
| 2. | skúška funkcie termostatu | áno | nie |  |  |  |
| 3. | komplexná skúška funkčnosti zariadení | áno | nie |  |  |  |
| 4. | vyčistenie filtračných vložiek | áno | nie |  |  |  |

**Zariadenia (klimatizačné zostavy) - Bat Klima**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. | výmena filtrov | áno | nie |  |  |  |
| 2. | vyčistenie filtračných komôr vysávačom | áno | nie |  |  |  |
| 3. | kontrola znečistenia výmenníkov a čistenie výmenníka odsávaním a vyfúkaním | áno | nie |  |  |  |
| 4. | premeranie prevádzkových parametrov (prúdy, napätia, izolačné hodnoty) ventilátorov | áno | nie |  |  |  |
| 5. | kontrola stavu klín. remeňov  | áno | nie |  |  |  |

**Zariadenia (klimatizačné zostavy) - KJLY, Uniflair**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. | výmena kapsových filtrov | áno | nie |  |  |  |
| 2. | vyčistenie filtračných komôr vysávačom | áno | nie |  |  |  |
| 3. | premazanie ložísk tukom platí len pre KJLY | áno | nie |  |  |  |
| 4. | kontrola znečistenia výmenníkov a čistenie výmenníka odsávaním a vyfúkaním | áno | nie |  |  |  |
| 5. | premeranie prevádzkových parametrov (prúdy, napätia, izolačné hodnoty) ventilátorov  | áno | nie |  |  |  |
| 6. | kontrola stavu klín. remeňov | áno | nie |  |  |  |
| 7. | kontrola stavu zvlhčovačov platí len pre Uniflair | áno | áno |  |  |  |

**Zariadenie (Ventilátor), Janka Radotin RNH 1000 vetranie kuchyne**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. |  meranie izolačných stavov | áno | nie |  |  |  |
| 2. | meranie prúdových odberov | áno | nie |  |  |  |
| 3. | kontrola stavu filtrov – namazanie ložísk tukom | áno | nie |  |  |  |

**Zariadenie - Obehové čerpadla platí pre Grundfos jednoduché suchobež. 2 ks zdvojené suchobež. na 1 PP, 7 ks**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. | meranie izolačných stavov | áno | nie |  |  |  |
| 2. | meranie prúdových odberov | áno | nie |  |  |  |
| 3. | premazanie ložísk tukom | áno | nie |  |  |  |

**Frekvenčné meniče**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. | meranie zemných zvodových prúdov – max. 3,5 mA | áno | nie |  |  |  |
| 2. | kontrola funkč. meniča a snímača tlakovéj diferencie | áno | nie |  |  |  |

**Doskové výmenníky**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. | kontrola tlakovéj straty | nie | áno |  |  |  |
| 2. | vyčistenie vodných filtrov | áno | áno |  |  |  |

**Zariadenia (stanice stropného chladenia)**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. | premeranie hodnoty prietokov – tlaková strata | áno | nie |  |  |  |
| 2. | meranie teplotného spádu – vstup/výstup | áno | nie |  |  |  |
| 3. | skúška funkčnosti čerpadla | áno | nie |  |  |  |
| 4. | skúška funkcie poistného ventilu | áno | nie |  |  |  |
| 5. | kontrola tlakovéj straty a vyčisteniefiltrov v doskových výmenníkov | áno | nie |  |  |  |

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. | preverenie správnej funkcie tlakovej dispozície | áno | nie |  |  |  |
| 2. | skúška funkčnosti čerpadla | áno | nie |  |  |  |

**Zariadenia (parné zvlhčovače)**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. | meranie prúdov a izolačných stavov | áno | nie |  |  |  |
| 2. | kontrola tesnosti varných nádob (praskliny, deformácie) | áno | nie |  |  |  |
| 3. | vyčistenie varných nádob a elektród od vodného kameňa | áno | nie |  |  |  |
| 4. | kontrola a v prípade zistenia úbytku materiálu elektród | áno | nie |  |  |  |
| 5. | kontrola silových obvodov ele. (stav stykačov, prechodové odpory, kontakty pomocné kontakty prívodné káble) | áno | nie |  |  |  |

**Zariadenie - Kondenzátor GUNTER GFH 101 A/35, Kondenzátor GUNTER GFH 101 B, Kondenzátor GUNTER GVH 091 A**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis činnosti** | **apríl** | **október** | **Dátum** | **Výsledok činnosti** | **Podpis** |
| 1. | kontrola stavu izolácie Armaflex | áno | nie |  |  |  |
| 2. | kontrola stavu a chemické čistenie lamiel kondenzátorov | áno | nie |  |  |  |

**Príloha č. 2 Cenník pravidelných servisných činností**

Cenník za pravidelné servisné činnosti, Imricha Karvaša 1, Bratislava

| Položka | Typ zariadenia | Počet ks | Cena za ks /1 apríl | Cena za ks/1 október | Cena spolu apríl, október/1 rok |
| --- | --- | --- | --- | --- | --- |
|  | v eurách bez DPH |
| 1. | Chladiace stroje | 5 | x | x | x |
| 1.1 | Chladiaci stroj TRANE RTAA 217 | 2 |  |  |  |
| 1.2 | Chladiaci stroj TRANE ECGAH 230 | 1 |  |  |  |
| 1.3 | Chladiaci stroj TRANE RTUA 217 | 2 |  |  |  |
|  |  |  |  |
| 2. | Chladiace zariadenia vodné TRANE SUC SDC,MDC | 18 |  |  |  |
|  |  |  |  |
| 3. | Kondenzačné zariadenia | 28 | x | x | x |
| 3.1 | Kondenzačné zariadenie sálova Trane SDA 0501 H3A2 | 2 |  |  |  |
| 3.2 | Kondenzátor freonu GEA 61 B-H | 16 |  |  |  |
| 3.3 | Kondenzačné zariadenie sálove, Tecner ORA 102/TS | 8 |  |  |  |
| 3.4 | Kondenzátor freonu Trane CAL 0511P3 | 2 |  |  |  |
|  |  |  |  |
| 4. | Chladiaci stroj ABSC 420 | 1 |  |  |  |
|  |  |  |  |
| 5. | Chladiaca veža DESCA REF-C460-NBJ | 1 |  |  |  |
|  |  |  |  |
| 6. | Chladiace jednotky split | 14 | x | x | x |
| 6.1 | Split Toshiba vonkajšia vnútorná jednotka | 4 |  |  |  |
| 6.2 | Split Daikin vnútorná vonkajšia | 8 |  |  |  |
| 6.3 | Split Emerson 1 ks vonkajšia, 2 ks vnútorná jednotka | 1 |  |  |  |
| 6.4 | Split Delongi | 1 |  |  |  |
|  |  |  |  |
| 7. | Klimatizačné zariadenie Fan Coil FHK 02 | 34 |  | x |  |
|  |  |  |  |
| 8. | Bat klima | 66 | x | x | x |
| 8.1 | Bat klima BKL ST- 05.15 | 51 |  | x |  |
| 8.2 | Bat klima BKL ZJ- 04.04 | 1 |  | x |  |
| 8.3 | Bat klima BKL ZJ-10.11 | 2 |  | x |  |
| 8.4 | Bat klima BKL ZJ-08.06 | 1 |  | x |  |
| 8.5 | Bat klima BKL SJ- 07.05 | 1 |  | x |  |
| 8.6 | Bat klima ZJ 14.08 | 4 |  | x |  |
| 8.7 | Bat klima ZJ 12.07 | 2 |  | x |  |
| 8.8 | Bat klima ZJ 16.09 | 2 |  | x |  |
| 8.9 | Bat klima ZJ 14.10 | 2 |  | x |  |
|  |  |  |  |
| 9. | Klimatizačné zostavy | 64 | x | x | x |
| 9.1 | Unifleair | 3 |  |  |  |
| 9.2 | Klimatizačná jednotka KJLY 015 | 1 |  | x |  |
| 9.3 | Klimatizačná jednotka KJLY 018 | 5 |  | x |  |
| 9.4 | Klimatizačná jednotka KJLY 022 | 4 |  | x |  |
| 9.5 | Klimatizačná jednotka KJLY 030 | 8 |  | x |  |
| 9.6 | Klimatizačná jednotka KJLY 037 | 9 |  | x |  |
| 9.7 | Klimatizačná jednotka KJLY 045 | 4 |  | x |  |
| 9.8 | Klimatizačná jednotka KJLY 054 | 8 |  | x |  |
| 9.9 | Klimatizačná jednotka KJLY 065 | 5 |  | x |  |
| 9.10 | Klimatizačná jednotka KJLY 077 | 4 |  | x |  |
| 9.11 | Klimatizačná jednotka KJLY 093 | 4 |  | x |  |
| 9.12 | Klimatizačná jednotka KJLY 110 | 4 |  | x |  |
| 9.13 | Klimatizačná jednotka KJLY 130 | 2 |  | x |  |
| 9.14 | Klimatizačná jednotka KJLY 160 | 2 |  | x |  |
| 9.15 | Klimatizačná jednotka KJLY 190 | 1 |  | x |  |
|  |  |  |  |
| 10. | ventilátor Janka Radotín RNH 1000 vetranie kuchyne | 1 |  | x |  |
|  |  |  |  |
| 11. | Čerpadlá | 9 | x | x | x |
| 11.1 | Jednoduché suchobežné čerpadlo Gruntfos s frekvečným meničom | 2 |  | x |  |
| 11.2 | Zdvojené obeh. čerpadlo Gruntfos frekvenč. spúšťačom | 7 |  | x |  |
|  |  |  |  |
| 12. | Frekvenčné meniče | 2 | x | x | x |
| 12.1 | Frekvenčný meniš DANFOS 6000 | 2 |  |  |  |
|  |  |  |  |
| 13. | Doskový výmenník | 3 |  | x |  |
|  |  |  |  |
| 14. | Stanice stropného chladenia | 9 | x | x | x |
| 14.1 | Primárný okruh | 9 |  | x |  |
| 14.2 | Sekundárny okruh | 9 |  | x |  |
|  |  |  |  |
| 15. | Parné zvlhčovače | 24 |  | x |  |
|  |
| 16. |  | 46 | x | x | x |
| 16.1 | Kondenzátor GUNTER GFH 101 A/35 | 6 |  | x |  |
| 16.2 | Kondenzátor GUNTER GFH GFH 101 B | 20 |  | x |  |
| 16.3 | Kondenzátor GUNTER GFH S GVH 091 A | 20 |  | x |  |
|  |
| 17. | viesť záznamy v zmysle smernice ES 517/2014, ES 1005/2009, zákona č. 286/2009 Z. z. o fluórovaných skleníkových plynoch v z.n.p.,vyhlášky č. 314/2009 v znení v yhlášky č. 382/2016 Z. z. |  |  |  |  |
|  |
| Cena za pravidelné servisné činnosti, Imricha Karvaša 1, Bratislava za 1 rok v eurách bez DPH | *<vyplní uchádzač>* |

Cenník za pravidelné servisné činnosti Tomášikova 28/A, Bratislava

|  |  |  |  |  |
| --- | --- | --- | --- | --- |
| Typ zariadenia | Počet ks | Cena za ks /1 apríl | Cena za ks/1 október | Cena spolu apríl, október/1 rok |
|  | v eurách bez DPH |
| Split podstropné freónové Sharp | 4 |  |  |  |
| Split podstropné freónové Daikin | 10 |  |  |  |
| Split podlahová freónové Blu air | 2 |  |  |  |
| Split podlahové freónové Hiros | 3 |  |  |  |
|  |
| viesť záznamy v zmysle smernice ES 517/2014, ES 1005/2009,zákona č. 286/2009 Z. z. o fluórovaných skleníkových plynoch v z.n.p.,vyhlášky č. 314/2009 v znení v yhlášky č. 382/2016 Z. z |  |  |  |  |
|  |
| Cena za pravidelné servisné činnosti Tomášikova 28/A, Bratislava za 1 rok v eurách bez DPH | *<vyplní uchádzač>* |

**Príloha č. 3 Cenník opravy**

Jednotková cena servisnej hodiny (eur/h/1 zamestnanec zhotoviteľa):

*<vyplní uchádzač>*

Jednotková cena servisnej hodiny v sebe zahŕňa všetky úkony potrebné na vykonanie opravy, čistiace prostriedky, mazivá, spojovací materiál (skrutky, matice),dopravu na miesto výkonu predmetu zmluvy a diagnostiku.